Diari Oficial de la Generalitat Valenciana


Sumari del DOGV 9449, del 14-10-2022 (2022/8685)

RESOLUCIÓ de 5 de juliol de 2022, del director general de l'Institut Valencià de la Joventut, per la qual s'autoritza una transferència entre línies de subvenció del capítol 4 per a atendre compromisos d'exercicis anteriors (16.20.002/22).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8685


Data del document
:   05-07-2022

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 5 de juliol de 2022, del director general de l'Institut Valencià de la Joventut, per la qual s'autoritza una transferència entre línies de subvenció del capítol 4 per a atendre compromisos d'exercicis anteriors (16.20.002/22). [2022/8685]  
Vist l'informe del Servei de Gestió Econòmica i Contractació de data 30 de juny de 2022 sobre la necessitat de reobrir línies de subvenció per a atendre compromisos de despesa d'exercicis tancats degudament adquirits, d'acord amb el detall següent:  
  
Projecte / Línia Import  
S5277000 81.769,16  
S6030000 11.548,67  
S6036000 28.687,00  
S6041000 105.243,95  
 227.248,78  
  
  
D'acord amb l'article 27 del Decret 77/2019, de 7 de juny, del Consell, de regulació del procediment de gestió del pressupost de la Generalitat, en el seu apartat 2 estableix que tindran la consideració de reobertura de línia els casos en què siga necessari dotar una línia o projecte no per a una despesa nova en l'exercici sinó per a atendre el pagament d'obligacions derivades de sentències, recursos administratius, de compromisos degudament adquirits i no incorporats o, en el cas de no donar-se aquesta última circumstància, que hagen sigut prèviament convalidats.  
L'article 25 de la Llei 8/2021, de 30 de desembre, de pressupostos de la Generalitat per a l'exercici 2022, estableix que correspon a les persones que tinguen assignada la titularitat de les conselleries respectives, autoritzar aquelles modificacions pressupostàries que suposen la reobertura de línies de subvenció o de transferència i de projectes d'inversió existents en exercicis anteriors que tinguen per objecte la imputació d'obligacions que sent conseqüència de compromisos de despesa d'exercicis tancats, hagueren sigut degudament adquirides.  
Així mateix, l'article 26 de la Llei 8/2021, de 30 de desembre, regula les modificacions pressupostàries en l'àmbit del sector públic instrumental, establint que aquelles modificacions pressupostàries que en l'àmbit de l'Administració de la Generalitat la competència siga atribuïda a les respectives conselleries, seran autoritzades per la persona que ocupe la direcció de l'organisme.  
I d'acord amb les competències atribuïdes al director general de l'IVAJ, en l'article 11.2.d de la Llei 15/2017, de 10 de novembre, de la Generalitat, de polítiques integrals de joventut, i també l'article 5.3.n del Decret 54/2019, de 5 d'abril, del Consell, d'aprovació del Reglament orgànic i funcional de l'Institut Valencià de la Joventut, modificat pel Decret 63/2019, de 26 d'abril, resolc:  
  
Primer  
Minorar la dotació de les línies de subvenció d'acord amb el detall següent:  
Segon  
Incrementar la dotació de les línies de subvenció d'acord amb el detall següent:  
València, 5 de juliol de 2022.- El director general de l'Institut Valencià de la Joventut: Jesús Martí Nadal.